Sindri Már Sigfússon sem er meðal annars þekktur fyrir að hafa stofnað hljómsveitina Seabear var að senda frá sér plötuna Sad Party . Hann segir plötuna hafa verið gerða á tíma sem margir vina hans ströggluðu við að lifa af sem tónlistarmenn eða í tónlistartengdum störfum . Leiguverð var að hækka og fólk var rekið úr stúdíóunum og æfingarhúsnæði . Mér fannst eitthvað ákveðið vonleysi í gangi í kringum mig og þessi plata var svona viðbragð við því , “ segir Sindri , en hann tók upp plötuna Sad Party að mestu hjá vini sínum sem var með stúdíó á Laufásvegi í nokkur ár . „ Þetta var æðislegt stúdíó með útsýni yfir Hljómskálagarðinn . Hann var að missa húsnæðið þannig að ég ákvað að taka upp plötuna þarna á seinustu þremur vikunum sem hann var með stúdíóið til umráða . “ Vill ekki búa í heimi án tónlistar Sindri hefur ávallt verið trúr sjálfum sér og sinni tónlistarsköpun og aldrei samið tónlist sem er ekki í hans anda . Spurður hvort það sé aldrei erfitt , er hann fljótur til svars . „ Þegar ég byrjaði að vinna að tónlist af alvöru ákvað ég að ég myndi hætta ef þetta yrði einhvern tímann leiðinlegt eða kvöð . Ég hef prófað ýmislegt í gegnum árin og eiginlega alltaf bara elt það sem mér finnst spennandi að gera , “ segir hann og bætir við að það gefi honum ótrúlega mikið að semja og hlusta á tónlist . Hann gæti ekki hugsað sér að búa í heimi án hennar . „ Þetta snýst eiginlega svolítið um að setja á sig mismunandi hatta , vera tónlistarmaður einn daginn og semja og spila , en pródúsent og hljóðblandari þann næsta og klára þá tónlistina , svona eins og ég sé að vinna fyrir einhvern annan . “ Ef undanskilin er platan Team Dreams , sem var samstarfsverkefni Sindra , Sóleyjar Stefánsdóttur og Örvars Smárason , þá er Sad Party fyrsta platan sem Sindri hljóðblandar með sjálfum sér . „ Mér fannst það bara ganga vel , “ segir hann . „ Þetta snýst eiginlega svolítið um að setja á sig mismunandi hatta , vera tónlistarmaður einn daginn og semja og spila , en pródúsent og hljóðblandari þann næsta og klára þá tónlistina , svona eins og ég sé að vinna fyrir einhvern annan , “ útskýrir hann , en ásamt Sindra spilar Magnús Tryggvason Eliassen á trommur í þremur lögum á plötunni , Arnljótur Sigurðsson spilar á bassa í einu þeirra og Ingi Garðar Erlendsson spilar á brass og aðstoðar Sindra við útsetningarnar á því . Með annan fótinn í Los Angeles Sindri hefur komið víða við á ferlinum . Síðustu ár hefur hann meðal annars verið að semja tónlist með tónlistarfólki hér heima og svo farið nokkrum sinnum til Los Angeles þar sem hann hefur unnið að kvikmyndatengdum tónlistarverkefnum . „ Allt mjög skemmtilegt , “ segir hann og tekur fram að honum finnist gaman að vera hér heima , sérstaklega á veturna . Hann sé búsettur á Íslandi og ekki spenntur fyrir því að flytja annað . En hvað er framundan ? „ Ég er með næstu Sin Fang EP-plötu tilbúna og er langt kominn með fyrstu plötuna sem ég ætla að gefa út undir mínu eigin nafni . Svo er ég að vinna plötu með hljómsveitinni Seabear og spila reglulega með Separate Boys . Ég hef líka verið að gefa út eitthvað rafrugl undir nafninu Slim Fang og loks er mikið af sjónvarps - og kvikmyndatengdum verkefnum á dagskrá næstu mánuði . “